CELEX: 62016CN0026
Language: bg
Date: 2016-01-18 00:00:00
Title: Дело C-26/16: Преюдициално запитване от Tribunal Arbitral Tributário (Centro de Arbitragem Administrativa — CAAD) (Португалия), постъпило на 18 януари 2016 г. — Santogal M-Comércio e Reparação de Automóveis Lda/Autoridade Tributária e Aduaneira

18.4.2016   
            
            
               BG
            
            
               Официален вестник на Европейския съюз
            
            
               C 136/9
            
         Преюдициално запитване от Tribunal Arbitral Tributário (Centro de Arbitragem Administrativa — CAAD) (Португалия), постъпило на 18 януари 2016 г. — Santogal M-Comércio e Reparação de Automóveis Lda/Autoridade Tributária e Aduaneira
   (Дело C-26/16)
   (2016/C 136/14)
   Език на производството: португалски
   
      Запитваща юрисдикция
   
   Tribunal Arbitral Tributário (Centro de Arbitragem Administrativa — CAAD)
   
      Страни в главното производство
   
   
      Жалбоподател: Santogal M-Comércio e Reparação de Automóveis Lda
   
      Ответник: Autoridade Tributária e Aduaneira
   
      Преюдициални въпроси
   
   
               1)
            
            
               Следва ли член 138, [параграф 2,] буква а) от Директива 2006/112/ЕО (1) на Съвета от 28 ноември 2006 година относно общата система на данъка върху добавената стойност да се тълкува в смисъл, че не допуска национални разпоредби [член 1, буква е) и член 14, буква b) от Режима на ДДС при вътреобщностни придобивания], които предвиждат като условие за признаване на освобождаването от ДДС на възмездна доставка на нови транспортни средства, превозени от купувача от националната територия към друга държава членка, купувачът да бъде установен или с местоживеене в тази държава членка?
            
         
               2)
            
            
               Следва ли член 138, [параграф 2,] буква а) от Директива 2006/112/ЕО на Съвета да се тълкува в смисъл, че не допуска освобождаването да бъде отказано в държавата членка, от която е осъществен превозът, когато придобитото транспортно средство е транспортирано в Испания, където за същото е издаден туристически регистрационен номер с временен характер и подчинен на данъчния режим, предвиден в членове 8 — 11, 13 и 15 от Кралски декрет 1571/1993 от 10 септември 1993 г.?
            
         
               3)
            
            
               Следва ли член 138, параграф 2, буква а) от Директива 2006/112/ЕО да се тълкува в смисъл, че не допуска ДДС да се изисква от доставчика на новото транспортно средство при положение, че не е установено дали режимът на туристически регистрационен номер е прекратен на някое от основанията, предвидени в членове 11 и 15 от Кралски декрет 1571/1993 от 10 септември 1993 г., нито дали ДДС е платен или ще бъде платен в резултат на прекратяването на този режим?
            
         
               4)
            
            
               Следва ли член 138, [параграф 2,] буква а) от Директива 2006/112/ЕО на Съвета и принципите на правна сигурност, на пропорционалност, както и принципът на защита на оправданите правни очаквания да се тълкуват в смисъл, че не допускат доставчикът на ново транспортно средство, превозено в друга държава членка, да бъде задължен за плащането на ДДС, когато:
               
                           —
                        
                        
                           клиентът, преди изпращането, е информирал доставчика, че пребивава в държавата членка по местоназначение и му е представил документ, удостоверяващ, че има издаден в тази държава членка идентификационен номер на чужденец, в който документ като място на пребиваване е записан адрес на пребиваване в същата държава, различен от посочения от клиента;
                        
                     
                           —
                        
                        
                           клиентът впоследствие е представил на доставчика документи, удостоверяващи, че придобитото транспортно средство е преминало технически преглед в държавата членка по местоназначение, както и че за същото е издаден туристически регистрационен номер;
                        
                     
                           —
                        
                        
                           не е установено доставчикът да е действал съвместно с клиента с цел да се избегне плащането на ДДС;
                        
                     
                           —
                        
                        
                           митническите служби не са възразили по никакъв начин срещу анулирането на митническата декларация за моторното превозно средство, извършено въз основа на документите, с които е разполагал доставчикът?
                        
                     
         
      (1)  ОВ L 347, стр. 1; Специално издание на български език, 2007 г., глава 9, том 3, стр. 7.